Sisukord

[1 ÜLDOSA 3](#_Toc119069410)

[2 OLEMASOLEV OLUKORD 3](#_Toc119069411)

[2.1 Lähtematerjalid, projektid, planeeringud 4](#_Toc119069412)

[2.2 Olemasolevad tehnovõrgud 4](#_Toc119069413)

[3 UURINGUD 4](#_Toc119069414)

[3.1 Geodeetilised uuringud 4](#_Toc119069415)

[3.2 Geoloogilised uuringud 4](#_Toc119069416)

[4 PROJEKTLAHENDUS 4](#_Toc119069417)

[4.1 Üldandmed 4](#_Toc119069418)

[4.2 Plaanilahendus 5](#_Toc119069419)

[4.2.1 Sõidutee 5](#_Toc119069420)

[4.2.2 Teepeenrad 5](#_Toc119069421)

[4.2.3 Mahasõidud 5](#_Toc119069422)

[4.3 Liikluskorraldus 5](#_Toc119069423)

[4.4 Vertikaalplaneerimine 5](#_Toc119069424)

[4.4.1 Truubid ja kraav 6](#_Toc119069425)

[4.4.2 Kaevud 6](#_Toc119069426)

[4.5 Eeltööd 6](#_Toc119069427)

[4.6 Mullatööd 6](#_Toc119069428)

[4.7 Dreenkiht 7](#_Toc119069429)

[4.8 OLEMASOLEVA MATERJAL 7](#_Toc119069430)

[4.9 Killustikalus 7](#_Toc119069431)

[4.10 Katend 8](#_Toc119069432)

[4.10.1 Katendikontruktsioonid 8](#_Toc119069433)

[4.10.2 Katendi materjalide kvaliteedinõuded 9](#_Toc119069434)

[4.11 Haljastus 9](#_Toc119069435)

[5 ÜLDNÕUDED EHITUSTÖÖDE TEOSTAMISEL 9](#_Toc119069436)

[5.1 Tööde organiseerimine 10](#_Toc119069437)

[5.2 Tööohutusmeetodid 10](#_Toc119069438)

[5.3 Looduskeskkonna kaitse 11](#_Toc119069439)

[5.4 Puude kaitsmine ehitustööde ajal 11](#_Toc119069440)

[5.5 Kaevetööd 11](#_Toc119069441)

[5.6 Materjalide kvaliteet ja garantii 12](#_Toc119069442)

[5.7 Hooldusjuhend 12](#_Toc119069443)

**Joonised:**

**DWG:**

**210801\_PP\_DAVA Foods**

**PDF:**

**1.1 „Asukohaskeem“** - 210801\_PP\_TL-5-01\_AS

**2.1 „Asendiplaan ja vertikaalplaneering“** - 210801\_PP\_TL4-01\_AP-VP

**3.1 „Pikiprofiil ja tüüpristlõiked“** - 210801\_PP\_TL-6-01\_PP-RL

**Lisad:**

Lisa 1\_Geodeetiline alusplaan

**seletuskiri**

# ÜLDOSA

Projekt on koostatud DAVA Foods Estonia AS tellimusel. Töö eesmärgiks on anda projektlahendus AS DAVA Foods Estonia AS tootmishoonele juurdepääsu rajamiseks 11300 Lagedi-Aruküla-Peningi teelt. Tööde käigus on kavas rajada asfaltbetoonkattega juurdepääsuteetee, rekonstrueerida osaliselt tootmisterritooriumi katted ning rajada teega külgnevatele kinnistutele juurdepääsud.

Projekti nimetus: „**DAVA Foods Estonia AS juurdepääsutee“**

Töö nr: 210801

Projekti staadium: Põhiprojekt.

Projekti asukoht: Kadaka küla, Rae vald, Harjumaa

Tellija andmed: **DAVA Foods Estonia AS**

aadress: Harju maakond, Jõelähtme vald, Saha küla, Tellivere farm, 74209

telefon: 372 512 6020

e-mail: vladimir.sapoznin@davafoods.com

reg nr: 12544828

Projekteerija andmed: **OÜ Esprii**

aadress: Kaisla 3, Tallinn, 13516 Harjumaa

telefon: +372 50 26 788

e-mail: esprii@esprii.ee

reg nr: 12566284

Projekti koostamisel on arvestatud Eestis kehtivaid seadusi, standardeid, normdokumente ning juhendeid. Seadused on leitavad Elektroonilise Riigi Teataja kataloogist – [www.riigiteataja.ee](http://www.riigiteataja.ee), Standardid – [www.evs.ee](http://www.evs.ee) ning juhendid Transpordiameti veebilehel rubriigist „Juhendid“ – <https://transpordiamet.ee/juhendid>.

# OLEMASOLEV OLUKORD

Projektala paikneb Harju maakonnas osaliselt Rae ning osaliselt Raasiku valla territooriumil. Uue juurdepääsutee projekteerimisel on aluseks võetud olemasolev amortiseerunud ning varasemalt suletud juurdepääsutee. Olemasolev juurdepääsutee on kohati läbi kaevatud ning võsastunud. Olemasolevad kraavid vajavad puhastamist. Olenemata eeltoodust saab hinnata olemasoleva konstruktsiooni kasutuskõlblikuks uue tee aluskihtide rajamisel.

Uue juurdepääsutee plaanilahendus on planeeritud analoogne olemasoleva teega. Olemasolev tee on hetkel mõlemast otsast suletud ning amortiseerunud. Projekteeritud tee läbib erinevaid kinnistuid. Projekti realiseerimiseks tuleb saavutada kokkulepped kinnistute omanikega.

Projekteeritud juurdepääsutee asub järgnevatel kinnistutel: 65301:013:0066 (Arukesa); 65101:002:0659 (Viimsi metskond 312); 65101:002: 0807 (Halltihase); 65301:013:0065 (Mäemardi); 65101:002:0357 (Aksli); 65301:013:0359 (Andrese); 65101:002:9748 (Rabapüü); 65301:013:0462 (Kulli farm).

## Lähtematerjalid, projektid, planeeringud

Projekti koostamisel on aluseks tellija ning maaomanike ettepanekud ja soovid. Arvestatud on Transpordiamet poolt koostatud projekteerimistingimustega mahasõidu rajamiseks teelt 11300 Lagedi-Aruküla-Peningi.

## Olemasolevad tehnovõrgud

Projektalale jäävad olemasolevad vee-, kanalisatsiooni-, elektri- ja siderajatised.

Tehnovõrkude paiknemine on kajastatud joonisel **2.1 „Asendiplaan ja vertikaalplaneering“**.

# UURINGUD

## Geodeetilised uuringud

Geodeetiline alusplaan on koostatud TOP Geodeesia OÜ poolt 2021. aastal jaanuaris, töö nr GD-21-564. Digitaalne geodeetiline alusplaan on mõõtkavas 1:500, koordinaatsüsteem: L-EST’97, kõrgussüsteem: EH2000.

## Geoloogilised uuringud

Projekti koostamiseks ei ole teostatud eraldiseisvaid geoloogilisi uuringuid. Projekti meeskond on hinnanud olemasolevaid konstruktsioone ja pinnaseid töömaal.

# PROJEKTLAHENDUS

## Üldandmed

Projekt käsitleb DAVA Food Estonia AS juurdepääsutee ja territooriumi rekonstrueerimist kinnistutel 65301:013:0066 (Arukesa); 65101:002:0659 (Viimsi metskond 312); 65101:002: 0807 (Halltihase); 65301:013:0065 (Mäemardi); 65101:002:0357 (Aksli); 65301:013:0359 (Andrese); 65101:002:9748 (Rabapüü); 65301:013:0462 (Kulli farm).

Projektlahenduse väljatöötamisel on arvestatud kehtivate seaduste, normide, olemasolevate krundipiiride, maaomanike soovidega ning olemasolevate teede ja tehnovõrkude paiknemistega.

**Projekteeritud juurdepääsutee ei ole avalikult kasutatav tee. Juurdepääsutee suletakse tõkkepuuga.**

## Plaanilahendus

Käesoleva projektiga rajatakse 6 m laiune asfaltbetoonkattega juurdepääsutee DAVA Foods Estonia AS tootmishoonele, rajatakse mahasõidud juurdepääsuteega külgnevatele kinnistutele ning rekonstrueeritakse osaliselt tootmisterritooriumi katted.

Projekteeritud plaanilahendus on toodud joonisel **2.1 „Asendiplaan ja vertikaalplaneering“**.

Projekteeritud sõidutee põhilised näitajad:

* Juurepääsutee pikkus 867 m
* Sõidutee laius: 6 m
* Teepeenarde laius: 0,5 m

### Sõidutee

Projekteeritud sõidutee on 6.0 m laiune ning asfaltbetoonkattega. Rajatav sõidutee saab alguse 11300 Lagedi-Aruküla-Peningi teest. Juurdepääsutee pikkus on 867 m. Sõidutee konstruktsioonid on projekteeritud rasketranspordile, et tagad AS Dava Foods Estonia AS toodete transpordiks mõeldud transpordivahendite juurdepääs tootmisterritooriumile.

### Teepeenrad

Sõidutee äärtesse on projekteeritud 0,5 m laiused teepeenrad. Teepeenrad on ette nähtud rajada killustikalusele ning ehitada välja kruuskattega (Majandus- ja taristuministri määrus nr. 101 Lisa 10. Pos. 6)

### Mahasõidud

Kinnistutele 65301:013:0066 (Arukesa); 65101:002:0659 (Viimsi metskond 312); 65101:002: 0807 (Halltihase); 65301:013:0065 (Mäemardi) rajatakse 3,5 m asfaltkattega mahasõidud.

## Liikluskorraldus

Projektiga on lahendatud 11300 Lagedi-Aruküla-Peningi tee ning rajatava juurdepääsutee liikluskorraldus ja PK 6+60 asuva ristmiku liikluskorraldus..

## Vertikaalplaneerimine

Sõidutee kõrgusliku lahenduse projekteerimisel on arvestatud olemasoleva maapinna ning olemasolevate konstruktsioonide ning katete kõrgustega.

Sõiduteele on projekteeritud kahepoolne põikkalle 2,5%. Sadeveed juhitakse haljasalale ning olemasolevatesse ning projekteeritud kraavidesse.

Vertikaalplaneeringut vaata jooniselt **2.1 „Asendiplaan ja vertikaalplaneering“**.

### Truubid ja kraav

Tee 11300 Lagedi-Aruküla-Peningi alune truup d=800 mm pikendatakse 6 m võrra ning rajatakse uus truubipäise kindlustus lähtudes Transpordiameti juhendmaterjalidest. Paralleelselt teega 11300 Lagedi-Aruküla-Peningi kulgevad kraavid juhitakse juurdepääsuteele PK 0+30 projekteeritud truupi d=600 mm, l=12 m. Maaüksusele 65301:013:0066 (Arukesa) viiva mahasõidu alla on projekteeritud truupi d=600 mm, l=12

Truup ja truubipäised tuleb ehitada vastavalt Transpordiameti truubi tüüpjoonisele. Nõlvakindlustuse munakivid Ø15..20cm NGS-2 profiili geotekstiilil, vahed täidetud kuivbetooniga. Truubid on projekteeritud rõngasjäikusega 8 kN/m2 (SN8). Truupide paigaldamisel järgida kasutatavate materjalide valmistajatehase poolt kindlaks määratud paigaldusnõudeid ja ettekirjutusi.

Kõik olemasolevad kraavid puhastatakse projekteeritud mahus.

Truupide ja kraavide paiknemine on näidatud joonisel **2.1 „Asendiplaan ja vertikaalplaneering“** toodud mahus.

### Kaevud

Ehitustsooni jäävate rajatiste kaevuluugid tõsta projektiga etteantud tasapinda. Vanad amortiseerunud luugid ja kaped, kaevu teleskoobid, mida pole võimalik niisama reguleerida, tuleb välja vahetada. Ehituse ajal tuleb jälgida, et oleks tagatud kõikide luukide säilimine. Kaevu kaane reguleerimisel peab kaevu teleskoop jääma kaevukeha sisse vähemalt 20 cm. Kaevu teleskoobi maksimaalne pikkus on 80 cm. Juhul kui tõstetakse kaevukaant ja teleskooptoru ei jää vähemalt 20 cm kaevukeha sisse, siis tuleb pikendada kaevukeha, mitte teleskooptoru.

Rajatste asukohad on kajastatud joonisel **2.1 „Asendiplaan ja vertikaalplaneering“.**

## Eeltööd

Enne ehitustöödega alustamist peab töövõtja teavitama ja vajadusel kohale kutsuma kõikide kommunikatsioonide valdajad. Samuti on töövõtja kohustatud enne tööde algust teavitama kõiki teisi asjast huvitatud osapooli, keda käesolev projekt puudutab. Tehnovõrkude ümbertõstmisel tuleb edastada tehnovõrkude valdajatele teostusjoonised, sealhulgas reserv- ja kaitsetorude paigaldamise teostusjoonised.

Olemasolev juurdepääsutee ja kraavid tuleb puhastada võsast ettejäävatest üksikutest puudest ning mittesobilikust materjalist.

## Mullatööd

Mullatööd tuleb teostada vastavalt Transpordiameti juhendis „Muldkeha ja dreenkihi projekteerimise, ehitamise ja remondi juhis“ toodule.

Projektalalt tuleb eemaldada kasvumuld kogu paksuses (katte laiendused).

Muldkeha ehitamisel kasutada pinnast, mille filtratsioonimoodul on vähemalt 0,5 m/ööpäevas. Muldkeha minimaalne tihendustegur kt=0,98. Kui täitematerjalina kasutatakse toodet, mille filtratsioonimoodulit ei saa hinnata EVS 901-20 järgi, siis tuleb aluseks võtta EVS-EN 13242 ning lubatud maksimaalne peenosiste sisalduse kvaliteedi kategooria f4.

Riigitee mahasõidu all tuleb täitematerjalina kasutada kontrollitud ja külmakindlat materjali.

## Dreenkiht

Dreenkiht tuleb ehitada vastavalt Transpordiameti juhendis „Muldkeha ja dreenkihi projekteerimise, ehitamise ja remondi juhis“ toodule.

Projektis ettenähtud dreenkiht on sõidutee alal minimaalselt 25 cm paksune. Dreenkihi materjali valib ehitaja ja kooskõlastab Tellijaga.

Tootmisterritooriumi võimalike laienduste ulatuses ehitatakse vajadusel välja dreenkiht. Vajadus täpsustub peale olemasolevate kattekonstruktsioonide lammutamist. Eesmärk on tagada katte laiendustel kogu mittesobiva materjali asendamine.

Nõuded dreenkihile:

* Dreenkihi materjali filtratsioonimoodul – Kf ≥ 0,5 m/ööp ja/või pärast dreenkihi tihendamist võetud proovis ei tohi lubatud maksimaalne peenosiste sisalduse kvaliteedi kategooria olla suurem kui f4.
* Dreenkihi elastsusmoodul, mõõdetuna teel LOADMAN- või INSPECTOR-tüüpi seadmega, peab olema vähemalt 65 MPa.
* Dreenkihi minimaalne tihendustegur kt=0,98.

## OLEMASOLEVA MATERJAL

Kuivõrd projekteeritud uued konstruktsioonid asuvad enamjaolt olemasoleval konstruktsioonil, siis projekti eesmärk on maksimaalsel määral ära kasutada olemasolevaid materjale. Juurdepääsutee osas purustatakse olemasolev konstruktsioon maksimaalsesse fraktsiooni 100 mm, ning planeeritakse uuesti laiali vastavalt projekti vertikaalplaneeringule. Tootmisterritooriumi osas purustatakse olemasolev katend, planeeritakse ning ehitatakse välja asfaltbetoonkatendid.

## Killustikalus

Sõidutee killustikalus on projekteeritud mõlemalt poolt katte servast 0,5 m ulatuses laiemalt, et rajada haljastatud (tootmisterritoorium) või kuusaga kaetud teepeenar (juurdepääsutee).

Fraktsioneeritud killustikust alus tuleb ehitada kiilumismeetodil, juhindudes „Killustikust katendikihtide ehitamise juhises“ toodud kulunormidest ja nõuetest.

Killustikaluse ehitamisel kasutatavad materjalid peavad vastama „Killustikust katendi kihtide ehitamise juhise“ (Transpordiamet) tabel 1 veerg nr. 7 nõuetele.

Elastsusmoodul tihendatud aluse pinnal peab olema:

* Sõiduteel ≥ 170MPa.

## Katend

### Katendikontruktsioonid

Katendi konstruktsioon arvestab koormusena teehooldustehnikat ning tellija poolt ette antud eelduslikku liiklussagedust ning koormust.

Tellija eelduslik liiklussagedus ristumisel teega 11300 Lagedi-Aruküla-Peningi järgneva 20 aasta perspektiivis on <10 auto/ööpäevas. Võimaliku, hetkel mitte teadaoleva, perspektiivse liikluskoormuse tõusu korral teostatakse täiendavad liiklusuuringud ning vajadusel teostada täiendavad projekteerimistööd ning kooskõlastada lahendus Transpordiametiga. Käesoleva projektlahendi koostamisel on arvestatud Transpordimati poolt väljastatud projekteerimistingimustes toodud Transpordiameti tüüpmahasõiduga (tüüpjoonis III).

Projekteeritud katendikonstruktsioonid on järgnevad:

|  |  |
| --- | --- |
| **Juurdepääsutee katend** | |
| AC 16 surf | 5 cm |
| AC 20 base | 6 cm |
| Killustikalus fr 32/64, E=170 MPa | 25 cm |
| Dreenkiht | min 25 cm |
| Olemasolev purustatud konstruktsioon fr. < 100 mm | Vastavalt olemasolevale olukorrale. |

|  |  |
| --- | --- |
| **Tootmisterritooriumi katend** | |
| AC 16 surf | 5 cm |
| AC 20 base | 6 cm |
| Olemasolev purustatud konstruktsioon, fr. < 32 mm | 25 cm |
| Dreenkiht (ehitatakse vajadusel välja katte laiendustel) | min 25 cm |

Juurdepääsutee katted:

Olemasolev konstruktsioon purustatakse fraktsiooniga maks 100 mm. Purustatud materjal planeeritakse ning ehitataks välja projekteeritud konstruktsioonid.

Tootmisterritooriumi katend:

Olemasolev konstruktsioon purustatakse fraktsiooniga maksimaalselt 32 mm. Purustatud materjal planeeritakse ning ehitataks välja projekteeritud kattekonstruktsioonid. Olemasoleva katte laienduste aladel hinnatakse tööde käigus aluskonstruktsioone. Vajadusel ehitatakse katte laiendustele välja dreenkiht.

### Katendi materjalide kvaliteedinõuded

Sõidutee asfaltkatetes kasutatavad materjalid peavad vastama Transpordiameti juhendis „Asfaldist katendikihtide ehitamise juhis“ toodud ning EVS-EN 901-3 tabel 7, AKÖL < 900 nõuetele. Kõik surf segud tuleb projekteerida tardkivimiga.

Katendite rajamine teostada vastavalt järgmistele normidele:

* Majandus- ja taristuministri määrus nr 101 „Tee ehitamise kvaliteedi nõuded“
* Transpordiamet juhend „Asfaldist katendikihtide ehitamise juhis“;
* Transpordiameti juhend „Killustikust katendikihtide ehitamise juhis“;
* Transpordiameti juhend „Muldkeha ja dreenkihi projekteerimise, ehitamise ja remondi juhis“;
* Transpordiameti juhend „Muldkeha pinnaste tihendamise ja tiheduse kontrolli juhised“;
* EVS 901-1 Osa 1. Asfaltsegude ja pindamiskihtide täitematerjalid;
* EVS 901-2 Osa 2. Bituumensideained;
* EVS 901-3 Osa 3. Asfaltsegud.

## Haljastus

Haljastustööd tuleb teostada vastavalt Transpordiameti juhendis „Riigiteede haljastustööde juhis“ toodule.

Projektiga on ette nähtud haljastada tasapinnalised alad klass III murukülviga. Seemne külvamistihedus peab olema 10 – 20 g/m². Kasutatav muruseeme peab olema kvaliteetne. Haljasalad rajada minimaalselt 10 cm paksusele kasvualusele. Kasvualuse rajamiseks võib kasutada eelnevalt kooritud kasvupinnast, millest on kivid välja sõelutud ja see vastab kasvualusele esitatud nõuetele. Kasvualus peab olema taimekasvuks sobiv ega tohi sisaldada ohtlikke aineid üle piirmäära. Kasvumuld ei tohi sisaldada prahti, kive ega mitmeaastasi juurumbrohte.

Projekteeritud haljastus tuleb kokku viia olemasoleva haljastusega.

Kõik ehituse käigus rikutud haljasalad tuleb taastada.

# ÜLDNÕUDED EHITUSTÖÖDE TEOSTAMISEL

Kõik ehitustööd tuleb läbi viia vastavalt:

* Eesti Vabariigis kehtivatele seadustele, määrustele, valitsuse ja ministeeriumide otsustele;
* kohaliku võimu ettekirjutustele;
* kontrollivate instantside määrustele ja instruktsioonidele;
* Eesti Vabariigis kehtivatele normidele ja standarditele;
* üldkehtivatele normidele ja arusaamadele kvaliteetsest tööst.

Ehitustööde teostamisel tuleb järgida majandus- ja taristuministri määruse nr 43 **„Nõuded ajutisele liikluskorraldusele“** nõudeid. **Tööde aegne liikluskorraldus tuleb kooskõlastada Transpordiametiga.** Tee-ehituslike tööde teostamisel tuleb juhinduda majandus- ja taristuministri määrusest nr 101 **„Tee ehitamise kvaliteedi nõuded“**.

Ehitus- ja hooldustööde käigus tuleb kasutada mehhanisme ja tehnoloogiat, mis välistavad kütte- ja määrdeainete sattumist pinnasesse. Tööde tegemisel tuleb rangelt täita tuleohutusnõudeid.

Kasutada tuleb veotehnikat, mille koormast veetava materjali pudenemine (maha voolamine) on välistatud.

Kõik tööd peab ehitaja tegema vastavuses heade ehitustavadega ning viisil, mis ei kahjusta ümbritsevat sotsiaal- ja looduskeskkonda.

Tööde tegemise ajal tuleb pidada kinni sotsiaalministri määrusest nr 42 „Müra normtasemed elu- ja puhkealal, elamutes ning ühiskasutusega hoonetes ja mürataseme mõõtmise meetodid”.

Kõik ehituse käigus rikutud haljasalad tuleb taastada.

## Tööde organiseerimine

Tööde teostamisel tuleb arvestada kõikide tööde omavahelist seost, tehnilisi võimalusi ja kasutatavaid ehitusmehhanisme.

Töövõtja peab oma kuludega korraldama geodeetilise mahamärkimise ja kontrollimise ning teostusmõõdistuse.

Ehitaja on täielikult vastutav ohutustehnika, tervisekaitse ja tulekaitse olukorra eest objektil ning peab täitma kompleksselt Eesti Vabariigis kehtivaid ohutustehnika, tervise- ja tulekaitse-eeskirju.

## Tööohutusmeetodid

Ehitustööde teostaja peab tagama ehitustööde teostamise, ehitusplatsi kontrolli ja töötervishoiu ning tööohutuse nõuete täitmise vastavalt Vabariigi Valitsuse määrusele nr 377 „Töötervishoiu ja tööohutuse nõuded ehituses“.

Ehitustööde teostajal peavad olemas olema määruses nõutud dokumendid. Ehitaja peab ehitustööde alustamisest teatama Tööinspektsiooni kohalikule asutusele vähemalt kolm päeva enne töödega alustamist. Ehitustööde ajal ei tohi ehitusel viibida kõrvalisi isikuid, samuti ei tohi teostatavad ehitustööd ohustada ehituse mõjupiirkonnas olevaid/elavaid isikuid. Ehitustööde teostajad peavad olema instrueeritud tööohutusalaselt ja olema varustatud töötamiseks vajalike kaitsevahenditega.

Töövõtja on kohustatud teavitama tööde alustamisest kõiki asjast huvitatud osapooli. Kinnistuomanikke tuleb teavitada ka likvideerimistöödest (nt puud, piirdeaed, hekk jmt) ning nende poolse soovi korral võimaldada see neil endil teostada. Piirinaabreid tuleb teavitada kõikidest töödest, mis viiakse läbi nende maal või kui ehitustegevus puudutab otseselt piirinaabri huve.

## Looduskeskkonna kaitse

Ehitaja vastutab looduskeskkonna kaitse eest ehitusplatsil. Looduskeskkonna kaitse objektiks on pinnas, põhja- ja pinnavesi, õhk ja puud (juhul kui puud projekti kohaselt kuuluvad säilitamisele või ümberistutamisele).

Ehituse käigus tuleb ehitajal juhinduda kehtivatest jäätmekäitluseeskirjadest. Samuti tuleb rakendada kõiki sobivaid jäätmetekke vältimise võimalusi ning kanda hoolt, et tekkivad jäätmed ei põhjustaks ülemäärast ohtu tervisele, varale ega keskkonnale.

Masinate hooldustöid ja tankimist ei tohi teha ebatasasel pinnal ja veekogudele (kraavidele) lähemal kui 10 m. Töökohas peab olema varustus reostuse likvideerimiseks ja olmejäätmete kogumiskoht. Tulekahju ja keskkonnaohtliku reostuse tekkimisel asuda neid koheselt likvideerima ja informeerida juhtunust Päästeametit.

## Puude kaitsmine ehitustööde ajal

Puutüve ümber tuleb siduda püstised prussid, prusside ja tüve vahele panna pehmendus (kivivill, autokummid vms, prussidest kaitse peab ulatuma kogu tüve kõrguseni) ning jälgida, et ehitustööde käigus ei vigastataks puuoksi. Vajadusel võib kärpida puu alumisi oksi, kuid peab säilima antud puule iseloomulik võra kuju.

Jälgida tuleb, et ehitusseadmetega ei sõidetaks puude juurtel ega ladustataks sinna ehitusmaterjale. Tallamise eest kaitset vajav juurestik ulatub vähemalt puuvõra välisjooneni.

Kui ruumipuudus sunnib ehitusmaterjali puu alla ladustama, siis kaetakse koht kõigepealt ~200 mm paksuse liiva- või kergkruusakihiga, mille peale asetatakse puidust vms materjalist restid ehitusmaterjalide ladustamiseks. Ehituse lõppedes koristatakse kaitsekihid. Jälgida, et ehitustööde käigus ei vigastataks puude oksi.

Üle 40 mm läbimõõduga juuri ei tohi läbi raiuda. Kui sellise läbimõõduga juured jäävad kaevetööde alasse, siis tuleb seal kaevata labidaga käsitsi.

## Kaevetööd

Kaevetöid tuleb alustada ettevalmistustöödest.

Kõik kaevikud teeb töövõtja nende mõõdete, kallete ja sügavusega, mis on dikteeritud ehitustööde teostamise vajadusest.

Väljakaevatud pinnas tuleb paigutada nii, et see ei segaks edaspidist ehitustegevust ja oleks välditud materjalide kaevikusse libisemine ja kukkumine.

## Materjalide kvaliteet ja garantii

Kõikidel ehituses kasutatavatel materjalidel, toodetel ja seadmetel peavad olema ametlikud sertifikaadid, mis kinnitavad tehnilisi omadusi ja garanteeritud kasutusaega. Valmis konstruktsioonidele ja ehitusele annab garantii töövõtja.

## Hooldusjuhend

Edasine sõidutee hooldus teostatakse vastavalt hooldelepingule ning vastavalt Majandus- ja taristuministri määrusele nr 92 „Tee seisundinõuded“.

**Suvine hooldus**

Tee suvine hooldus seisneb puhastamises tolmust ja prahist.

**Talvine hooldus**

Kasutada elastsest materjalist teraga sahku. Lumi teisaldada haljasalale või tee serva. Teelt lükatud lumi ei tohi takistada vete äravoolu ja liiklust.